Autorretratua Isabel Brant emaztearekin

Autorretratua Isabel Brant emaztearekin () Peter Paul Rubens margolariak 1609-1610 artean egindako lana da. Olio ohola gaineko teknika erabili zuen. Tamainua: 1,78 metro x 1,36 m.koa da. Gaur egun Municheko Alte Pinakothek museoan erakusten da.

 Gaia 
Rubens hemen autorretratzen da bere lehen emazte izan zen Isabella Brantekin (1591 – 1626); emakumea Anberesko noble baten alaba zen. Rubens eta Isabel 1609ko urriaren 3an ezkondu ziren, Anberesko San Migel abadian, artista Italian zortzi urte eman ondoren hirira itzuli eta gutxira. Koadroa 1609 inguruan egin zen, ezkontzako lehen urtean, eta bikotearen zoriona islatu nahi du.Kristin Lohse Belkin, Rubens, Londres: Phadon (1998): 95-98. ISBN 0-7148-3412-2.

 Deskribapena 
Pintura bikotearen erretratu bikoitz bat da, neurri ia naturalean. Sasiama zuhaixka baten aurrean eserita daude, ezkontzako maitasuna eta fideltasuna sinbolizatzen dituen landarea. Eskuineko eskuek lotuta (junctio dextrarum), ezkonduta zeudela adierazten dute.Hans Vlieghe, Flemish Art and Architecture 1585-1700, New Haven: Yale University Press (1998): 121-2. ISBN 0-300-07038-1. Koadroaren erdialdea da gutxi gorabehera, eta diagonal bat marrazten du artistaren ezkerreko hankarekin eta ezpatari eusten diola dirudien ezkerreko besoarekin.

Rubensek zehaztasun handiz adierazten ditu oihalen, parpailaren eta brodatuen kalitateak, baita irudikatutako gainerako objektuak ere, bere trebetasuna erakutsi nahiko balu bezala.Hermann Bauer, “El Barroco en los Países Bajos”, Los maestros de la pintura occidental, Taschen, 2005, 290.or., ISBN 3-8228-4744-5 Horrela, bere pinturan veneziar margolaritzaren eragina islatzen da, bereziki Tizianorena, oihalen koloreagatik eta tratamendu bikainagatik, hala nola emakumearen gerruntzearen brodatu xeheagatik.L. Cirlot (zuz.), Alte Pinakothek, «Museos del Mundo» bilduma, XXI.liburuki, Espasa, 2007. ISBN 978-84-674-3825-3, 74-75.or.

Rubensek, ezkerreko eskua ezpataren heldulekuan duela zaldun aristokratiko gisa irudikatzen du bere burua.

Koadroak urrezko argia du, udazkeneko tipikoa, eta batez ere ezkonberrien aurpegi gazteak argitzen ditu.

 Iruditegia 

 Erreferentziak 

 Kanpo estekak 

Kategoria:Autorretratuak
Kategoria:Peter Paul Rubensen margolanak
Kategoria:1639ko margolanak
Kategoria:Barrokoko margolanak
Kategoria:Alte Pinakotheken bildumak
Kategoria:Emakumezkoen erretratuak